钦定古今图书集成/明伦汇编/宫闱典/第084卷 > 金乡公主 下嫁何晏
## 钦定古今图书集成/明伦汇编/宫闱典/第084卷 > 金乡公主 下嫁何晏

按《魏志曹爽传》：“南阳何晏、邓飏、李胜、沛国丁谧、东平
毕轨咸有声名，进趣于时，明帝以其浮华，皆抑黜之。
及爽秉政，乃复进叙，任为腹心。飏等欲令爽立威名
于天下，劝使伐蜀。爽从其言，宣王止之，不能禁。正始
五年，爽乃西至长安，大发卒六七万人，从骆谷入。是
时关中及氐羌转输不能供，牛马骡驴多死，民夷号”
泣，道路入谷，行数百里，贼因山为固，兵不得进。爽参
军杨伟为爽陈形势，宜急还，不然将败。飏与伟争于
爽前，伟曰：“飏胜将败国家事，可斩也。”爽不悦，乃引军
还。初，爽以宣王年德并高，𢘆父事之，不敢专行。及晏
等进用，咸共推戴，说爽以权重，不宜委之于人，乃以
晏、飏谧为尚书，晏典选举，轨司隶校尉胜河南尹，诸
事希复由宣王。宣王遂称疾避爽，晏等专政，共分割
洛阳野王典农部桑田数百顷，及坏汤沐地以为产
业，承势窃取官物，因缘求欲。州郡有司望风，莫敢忤
旨。晏等与廷尉卢毓素有不平，因毓吏微过深，文致
毓法，使主者先收毓印绶，然后奏闻，其作威如此。及
免爽兄弟，以侯还第。张当、陈爽与晏等谋反逆，并先

世蒙殊宠，亲受先帝握手遗诏，托以天下，而包藏祸
心，蔑弃顾命，乃与晏、飏及当等谋图神器。范党同罪，
人皆为大逆不道’。”于是收爽、羲、训、晏、飏、谧、轨、胜、范、当
等皆伏诛，夷三族。晏，何进孙也，母尹氏，为太祖夫人。
晏长于宫省，又尚公主，少以才秀知名，好《老》《庄》言，作
《道德论》及诸文赋，著述凡数十篇。〈注〉晏，字平叔。《魏略》
曰：“太祖为司空时，纳晏母，并收养晏。其时秦宜禄儿
阿苏亦随母在公家，并见宠如公子苏，即朗也。苏性
谨慎，而晏无所顾惮，服饰拟于太子，故文帝特憎之，
每不呼其姓字，尝谓之为假子。”晏尚主，又好色，故黄
初时无所事任。及明帝立，颇为冗官。至正始，曲合于
曹爽，亦以才能，故爽用为散骑侍郎，迁侍中尚书。晏
前以尚主得赐爵为列侯。又其母在内，晏性自喜，动
静粉白不去手，行步顾影。晏为尚书主，选举其宿与
之有旧者，多被拔擢。《魏末传》曰：晏妇金乡公主，即
晏同母妹。公主贤，谓其母沛王太妃曰：“‘晏为恶日甚，
将何保身’？母笑曰：‘汝得无妒晏耶’？”俄而晏死，有一男，
年五六岁，宣王遣人录之。晏母归，藏其子王宫中，向
使者搏颊，乞白活之，使者具以白宣王，宣王亦闻晏
妇有先见之言，心常嘉之，且为沛王故，特原不杀。
《魏氏春秋》曰：“初，夏侯元、何晏等名盛于时，司马景王
亦预焉。晏尝曰：‘唯深也故能通天下之志，夏侯泰初
是也；唯几也故能成天下之务，司马子元是也；惟神
也，不疾而速，不行而至。吾闻其语，未见其人’。”盖欲以
神况诸己也。初，宣王使晏典治爽等狱，晏穷治党与，
冀以获宥。宣王曰：“凡有八族”，晏疏丁邓等七姓。宣王
曰：“未也。”晏穷急，乃曰：“岂谓晏乎？”宣王曰：“是也。”乃收晏。